ญาติคาใจผล ส่งศพ ยอดชาย ดับปริศนา-มีแผลเชือดจู๋ ผ่ารอบ 3 รอ 45 วัน 
ญาติยังติดใจ ส่งศพ ยอดชาย หนุ่มใหญ่ขอนแก่น ผูกคอ-เชือดจู๋ ดับคาบ้าน ชันสูตรรอบ 3 ที่ รพ.ตำรวจ คลี่สาเหตุ รับศพกลับใส่โลงแก้วเก็บไว้วัด-ยังไม่เผา รอผล 45 วัน ก่อนตัดสินใจอีกทีจากกกรณีพบศพ นายยอดชายแสนสงค์ อายุ 46 ปี ชาวบ้านเหมือดแอ่ม.7 ต.บ้านเม็ง อ.หนองเรือ จ.ขอนแก่น ผูกคอตายในห้องนอน แต่ญาติติดใจไม่เชื่อว่าเป็นการฆ่าตัวตาย เพราะพบพิรุธหลายอย่าง โดยเฉพาะบาดแผลถูกกรีดที่ปลายอวัยยวะเพศ และบาดแผลที่ลูกอัณฑะมีรอยถูกขริบ ล่าสุดญาติได้ตัดสินใจเก็บศพผู้ตายไว้ที่วัด เพื่อรอผลชันสูตรจาก รพ.ตำรวจ ซึ่งเป็นการตรวจพิสูจน์ทางนิติวิทยาศาสตร์ครั้งที่ 3 โดยก่อนหน้านี้ครั้งแรก รพ.หนองเรือ ได้ชันสูตรเบื้องต้นระบุว่า ไม่ทราบสาเหตุการตายที่แน่ชัด ต่อมาญาติจึงส่งศพมาชันสูตรต่อที่ รพ.ศรีนครินทร์ ระบุว่า เป็นการผูกคอตายเอง แต่ญาติยังติดใจสาเหตุจึงส่งศพมาชันสูตรต่อที่ รพ.ตำรวจ เมื่อวันที่ 16 ก.ค.ที่ผ่านมา ก่อนรับกลับไปตั้งบำเพ็ญกุศลที่วัด ในวันที่ 17 ก.ค.ที่ผ่านมาล่าสุดเมื่อเวลา 11.00 น. วันนี้ (19 ก.ค.) ที่วัดสว่างมนาวาส บ้านเหมือดแอ่ ม.7 ต.บ้านเม็ง อ.หนองเรือ จ.ขอนแก่น สถานที่ตั้งสวดอภิธรรมศพนายยอดชายพระครูสุมน ปัญญาธิคุณ เจ้าอาวาสวัดวัดดังกล่าว ซึ่งมีศักดิ์เป็นน้าชายผู้ตาย เปิดเผยว่า ทางญาติตัดสินใจจะเก็บศพผู้ตายไว้ในโลงแก้วที่วัดก่อน เพื่อรอผลการพิสูจน์จาก รพ.ตำรวจ 45 วัน จากนั้นญาติพี่น้องจะตัดสินใจอีกทีว่าจะเผาศพเลยหรือไม่ด้าน พระอดุลย์ปัญญาภิรักษ์ อายุ 55 ปี เจ้าคณะตำบลหนองเรือ กล่าวว่า ศพผู้ตายที่ต้องประกอบพิธีบรรจุศพในครั้งนี้ เนื่องจากญาติสงสัยในการเสียชีวิตที่ผิดจากธรรมชาติ จึงได้ส่งศพไปตรวจพิสูจน์ จากนั้นจึงจะมีการเผาศพตามประเพณีต่อไป ซึ่งการบรรจุศพนั้น ตามความเห็นของญาติและชาวบ้าน จะประกอบด้วย 3 ปัจจัยหลักก่อนที่จะเผาศพผู้ตาย และอยู่ในช่วงรอผลชันสูตรศพจากเจ้าหน้าที่ คือ ทำใจ รวบรวมทรัพย์ที่จะประกอบพิธีทางศาสนา และเมื่อถึงวันเผาศพก็จะเปื่อยเน่า เป็นช่วงที่ญาติพี่น้องทำใจได้แล้ว ก็จะเผาศพตามประเพณีต่อไปขณะที่ นายปวรนันท์ แสนสงค์ อายุ 20 ปี หลานชายผู้ตาย และเป็นคนที่นำศพผู้ตายไปส่งที่สถาบันนิติเวช กล่าวว่า เมื่อศพถึงสถาบันนิติเวช เจ้าหน้าที่ก็มารับศพเข้าไป จากนั้นก็มีเจ้าหน้าที่มาบอกว่า จะทำการตรวจพิสูจน์ตามขั้นตอน ญาติต้องรับศพกลับไปที่บ้าน เพื่อรอผลชันสูตรประมาณ 45 วัน เมื่อนำศพมาถึงวัดจึงแจ้งญาติพี่น้องให้ทราบ ญาติพี่น้องจึงขอเก็บศพไว้ไปจนกว่าผลของสถาบันนิติเวชจะออกมา จึงจะเผาศพผู้ตาย.
ญาติยังติดใจ ส่งศพ ยอดชาย หนุ่มใหญ่ขอนแก่น ผูกคอ-เชือดจู๋ ดับคาบ้าน ชันสูตรรอบ 3 ที่ รพ.ตำรวจ คลี่สาเหตุ รับศพกลับใส่โลงแก้วเก็บไว้วัด-ยังไม่เผา รอผล 45 วัน ก่อนตัดสินใจอีกที 
ยอดชาย แสนสงค์,ศพยอดชาย,ผลชันสูตร,ผูกคอเชือดจู๋,หนุ่มผูกคอเชือดจู๋ดับ,ขอนแก่น,ข่าวทั่วไป